डेढ़ साल देरी से चल रहा है सत्र, हमारी परीक्षा कराओ
मैडम, बीडीएस का सत्र डेढ़ साल देरी से चल रहा है। बीडीएस थर्ड ईयर की परीक्षाएं अक्टूबर में प्रस्तावित थीं। लेकिन अब तक परीक्षा कार्यक्रम जारी नहीं किया जा सका। परीक्षाओं में देरी के चलते हम पढ़ाई में पिछड़ गए हैं। हमारी परीक्षाएं जल्द कराई जाएं। यह बात बीडीएस थर्ड ईयर के छात्र-छात्राओं ने बुधवार को कुलपति प्रो. संगीता शुक्ला से कही। कुलपति ने छात्रों की मांग पर 2 घंटे के अंदर परीक्षा कार्यक्रम जारी करा दिया।
छात्रों ने कुलपति को बताया, उन्होंने वर्ष 2011 में बीडीएस में एडमिशन लिया था। 4 साल का कोर्स वर्ष 2015 में पूरा होना था। लेकिन अब तक थर्ड ईयर की परीक्षा नहीं हो सकीं, फोर्थ ईयर तो दूर की बात है। जेयू से संबद्ध आइडिया कॉलेज व महाराणा प्रताप कॉलेज में डेंटल कोर्स संचालित हो रहे हैं। इन दोनों कॉलेज में लगभग 200 छात्र हैं, जिन्हें परीक्षा का इंतजार है। छात्रों की शिकायत के बाद कुलपति हरकत में आ गईं उन्होंने तुरंत परीक्षा नियंत्रक को परीक्षा कार्यक्रम जारी करने के निर्देश दिए। निर्देश मिलते ही दो घंटे के अंदर परीक्षा कार्यक्रम जारी कर दिया गया। बीडीएस की परीक्षाएं 20 जनवरी से शुरू हांेगी।
4 तक भर सकते हैं फार्म: परीक्षा कार्यक्रम जारी करने के साथ बीडीएस फर्स्ट, सेंकंड, थर्ड व फोर्थ ईयर के परीक्षार्थियों के लिए परीक्षा फार्म भरने की तारीख तय कर दी गई है। नियमित शुल्क के साथ छात्र 4 जनवरी तक व विलंब शुल्क के साथ 6 जनवरी तक फार्म भर सकते हैं।
एनएसयूआई ने एडमिशन निरस्त कराने की मांग की
एनएसयूआई ने बुधवार को कुलपति प्रो. संगीता शुक्ला को ज्ञापन सौंपकर बीडीएस सेकंड ईयर की अंडरटेकिंग के आधार पर परीक्षा देने वाले छात्रों के एडमिशन निरस्त कराने की मांग की। एनएसयूआई के प्रदेश महासचिव आर्यन शर्मा ने कुलपति से कहा, कुछ छात्र ऐसे हैं जो बीडीएस फर्स्ट ईयर की थर्ड अटेंप्ट की परीक्षा देने के बाद एक साल पीछे थे। लेकिन ऐसे छात्र, अंडरटेकिंग के आधार पर परीक्षा देकर रेगुलर हो गए हैं।
बीडीएस: कुलपति के सामने पहुंचे छात्रों ने की गुहार
hin_Deva hin_Deva hin_Deva hin_Deva hin_Deva hin_Deva hin_Deva